**Logg – Stemmeteller Oppdrag 4 Uke 14**

***Mandag***

Jeg opprettet en god mappestruktur og begynte på et enkelt HTML-dokument som har to partier, knapper og et p-element for å vise antall stemmer. Også la jeg dette opp på GitHub så jeg har tilgang på filene fra hvor som helst og får versjonskontrollert de.

***Onsdag***

I dag startet jeg på litt av JavaScript-en og fikk til localstorage, så nå lagres stemmene i bare den personens nettleser. Jeg gjorde noe, men arbeidsinnsatsen akkurat i dag kunne vært litt bedre.

***Fredag***

Jeg har ikke sett fryktelig mye på design før til nå, men jeg har startet å gjøre noe i den filen jeg opprettet på onsdag. I dag klarte jeg også å integrere chartjs i koden, og jeg har valgt å bruke et kakediagram for å vise stemmene, selv om det er veldig enkelt å bytte til stolpe-diagram hvis jeg vil det. I dag er jeg ganske fornøyd med resultatet, siden jeg fikk gjort en del.

**Andre Uke**

***Mandag***

Jeg implementerte litt av designet fra skissen. Jeg satt inn kommunevåpenet til Erikstad (ikke en ekte kommune), som er Lødingens kommunevåpen med et lite skift i fargene, slik at de ble mykere. Videre har jeg lyst til å fikse hvordan layout er på nettsiden akkurat nå, slik at det er to sider. Jeg vil også endre alt som er px til vw, vh eller %.

***Onsdag***

La inn mer av designet fra skissen. Jeg organiserte stemmeknappene slik at de er på halvparten av siden og la til et nytt parti, Senterpartiet. Den andre halvparten av siden skal være til resultatene, med en h2-tag over seg.

***Torsdag***

I dag var siste dag med jobb på dette prosjektet og jeg fikk gjort en del ting som måtte gjøres. Jeg la til Fremskrittspartiet og fikk gjort none endringer til UI som jeg ville få til. Fortsatt synes jeg at det kunne vært flere partier, men det rakk jeg ikke. Uansett er jeg fornøyd med det jeg rakk å gjøre i dag.